

**Republika e Kosovës**

 Republika Kosovo / Republic of Kosovo

***Komuna e Rahovecit***

*Opština Orahovac/Municipality Rahovec*



**Procesverbali i shqyrtimit publik për Planin Zhvillimor Komunal 2023-2031 nga takimi me kèshilltarèt komunal nga Komuna e Rahovecit**

Rahovec, 8.2.2023

Takimi me kèshilltarèt komunal nga Komuna e Rahovecit, me datë 08.02.2023. Takimi filloj në orën 13:15 në sallën e Asamblesë komunale, në objektin e komunës.

Me rastin e hapjes së Shqyrtimit Publik të Draft Dokumentit të Planit Zhvillimor Komunal 2023-2031, ishin të pranishëm ekipi  e planifikimit nga komuna, zyrtarët komunal.

Ata fillimisht u njoftuan për rëndësinë e Planit Zhvillimor Komunal dhe më pas me përmbajtjen e tij.

Shqyrtimin publik e hapi Albnor Mullabazi, drejtor i Drejtorisë për Urbanizëm, Planifikim dhe Mbrojtje të Mjedisit, duke i përshëndetur të pranishmit dhe i njoftoi me procesin e hartimit, të gjitha fazat deri në përfundim të draft dokumentit të Planit Zhvillimor Komunal 2023-2031.

Pas përfundimit të prezentimit të procesit falënderoj të gjithë akterët që kontribuan në përmbylljen e këtij procesi, zyrtarët nga Urbanizmi, arkitektët Diellza Çanta dhe Shpejtim Mustafa prezantuan dokumentin.

Pas përfundimit të prezentimit u hap diskutimi ku fjalën e mori asambleisti Burim Krasniqi, i cili tha komuna ka angazhuar kompani për hartimin e Planit Zhvillimor Komunal, pse nuk po prezantohet nga kompania.

Përgjigjen e dha drejtor i Drejtorisë për Urbanizëm, Planifikim dhe Mbrojtje të Mjedisit, Z. Albnor Mullabazi, i cili tha: pak është e rëndësishme se kush po e prezenton sot, e rëndsishme është përmbajtja e Projekt Plani Zhvillimor Komunal 2023-2031, ky plan është punuar me ndimën e konsulentve nga jashtë dhe zyrtarve komunal.

Më pas fjalën e mori asambleistja Merisa Sharku me profesion arkitekte,i cili pyti sa është etazhiteti i lejuar për banim kolektive dhe sa është shfrytzimi i parceles për banim kolektiv.

Përgjigjen e dha zyrtari nga Drejtoria për Urbanizëm, Planifikim dhe Mbrojtje të Mjedisit, Z. Shpejtim Mustafa, i cili tha: kto nuk përfshihen në Planin Zhvillimor Komunal, ktu caktohet kufijtë e shfrytzimit të tokës, etazhiteti dhe shfrytzimi i parcelës rregullohet me Hartën Zonale.

Më pas fjalën e mori asambleisti Hasan Përboqi, i cili përgëzoj zyrtar nga Drejtoria e Urbanizmit për punën në Planin Zhvillimor Komunal 2023-2031.

Fjalën e mori Kryesusi i Kuvendit Komunal Z. Dëfrim Kafegjiu i cili pyti për kontratën që komuna e Rahovecit ka pasur me operatorin ekonomik për Planin Zhvillimor Komunal, sa ka është vlera e kontratës.

Përgjigjen e dha drejtor i Drejtorisë për Urbanizëm, Planifikim dhe Mbrojtje të Mjedisit, Z. Albnor Mullabazi, i cili tha: sot po diskutojmë për përmbajtjen e Planit, sa i përket vlerës së kontratës, është e publikuar kontrata në ëeb faqe të komunës.

Asambleisti Burim Krasniqi, i cili pyti rreth tokave që janë në komosacion, kanionin e Drinit të Bardhë a mund të zvoglohet zona e kanionit.

Përgjigjen e dha drejtori i Drejtorisë për Katastër, Pronë z.Afrim Oruqi, i cili tha zona e kanionit është e mbrojtur me ligj, komuna nuk ka drejtë zvoglimin e kësaj zone.

Tokat në komosacion janë formuar me komision nga Ministria, Komuna po mundohet të gjejë forma për largimin e tokave të cilët jan në komosacion por në teren ata jan moqalishte të cilat nuk mundë të shfrytzohen për bujqësi, jemi duke pregaditur shkresën për Ministri për kto toka.

Konsultimi publik përfundoi në orën **14:12**.

Adresat të cilat u publikuan për të mbledhur komente janë: Albnor.mullabazi@rks-gov.net shpejtim.mustafa@rks-gov.net diellza.canta@rks-gov.net





